મલ્ટીમોડલ ટ્રાનસપોર્ટ ઈન્ટીગ્રેશન (ટ્રાફિક કમ્પોઝીશનનું એનાલિસીસ કરીને ટ્રાફિક રેગ્યુલેટ કરવામાં આનાથી મદદ થશે તેમ સિટી ઇજનેર ભાવેશ જોશીનું કહેવું છે), ઈન્ટેલિજન્સ પેડસ્ટ્રીઅલ ક્રોસિંગ, ઈન બસ સર્વેલન્સ, સિટી ડેશ બોર્ડ, પબ્લિક એનાઉન્સમેન્ટ સિસ્ટમ એવું એવું કયાં તો 3૧ જુલાઈ અથવા એકા’દ પ્રોજેકટ 3૧ ડિસેમ્બર સુધીમાં અમલી બની જશે એવું પાનસિટી પ્રોજેકટમાં જાહેર કરાયેલું હતું. પરંતુ ‘સ્માર્ટસિટી’ની સરકારી દોડમાં નામ ઝળકાવવા અને મહીને એકા’દ સ્પોન્સર્ડ ટાઈપ એવોર્ડ લઇ આવવા માટેની આ સઘળી ભ્રામક જાહેરાતો જણાઈ રહી છે, હાલના તબક્કે તો. વર્ષાંત સુધીના આવા પતવાલાયક પ્રોજેકટ્સનો ખર્ચ કુલ મિલા કે ૧૮3.૨૮ કરોડ થાય છે. રૂપિયાના કામ પાછળ ચાર રૂપિયા ખર્ચવા, ટેન્ડર-કોન્ટ્રાકટમાંથી મલાઈ તારવવી, કન્સલ્ટન્ટ્સને પ્રજાના પૈસે ખટવવા અને નરી વાહવાહી પોતે જ કરવી એવી એવી શાસનનીતિમાં આ બધા કામ કેદી’ પાર પડશે તે પ્રશ્ન છે.